ಲಾಕ್ ಡೌನ್ ಅವಧಿಯಲ್ಲೂ ನಂಡೆ ಪೆಂಙಳ್ ವತಿಯಿಂದ 9 ಯುವತಿಯರ ಮದುವೆಗೆ ಸಹಾಯ ವಿತರಣೆ ಮಂಗಳೂರು : ಟ್ಯಾಲೆಂಟ್ ರಿಸರ್ಚ್ ಫೌಂಡೇಶನ್ ರಿ ಸಾರಥ್ಯದಲ್ಲಿ ನಡೆಯುತ್ತಿರುವ ನಂಡೆ ಪೆಂಙಳ್ ಅಭಿಯಾನದ ವತಿಯಿಂದ 9 ಯುವತಿಯರ ಮದುವೆಗೆ ಅಗತ್ಯ ಸಹಾಯವನ್ನು ವಿತರಿಸಲಾಯಿತು. ಕರ್ನಾಟಕ ಸರ್ಕಾರವು ಎ. 26 ರಿಂದ ಜೂನ್ 7ರ ತನಕ ಲಾಕ್ ಡೌನ್ ಘೋಷಿಸಿದ್ದು, ಈ ಸಂಕಷ್ಠದ ಅವಧಿಯಲ್ಲಿ ಆರ್ಥಿಕ ಸಹಾಯಕ್ಕಾಗಿ ಬಂದ ಅರ್ಜಿಗಳಿಗೆ ಸಹಕರಿಸಬೇಕೆಂಬ ಉದ್ದೇಶದಿಂದ ನಂಡೆ ಪೆಂಙಳ್ ಅಭಿಯಾನದ 11 ಪದಾಧಿಕಾರಿಗಳು ಪ್ರಾಯೋಜಕರಾಗಿ ಸಹಕರಿಸಿದರು ಎಂದು ಸಂಘಟಕರು ತಿಳಿಸಿದ್ದಾರೆ. ಕಾರ್ಯಕ್ರಮದಲ್ಲಿ ನಂಡೆ ಪೆಂಙಳ್ ಅಧ್ಯಕ್ಷ ಹಾಜಿ ಬಿ.ಎಂ ಮುಮ್ತಾಝ್ ಅಲಿ ಕೃಷ್ಣಾಪುರ, ಉಪಾಧ್ಯಕ್ಷರಾದ ಅಶ್ರಫ್ ಕರ್ನಿರೆ ಎಕ್ಸ್ ಪರ್ಟೈಸ್, ಮುಹಮ್ಮದ್ ಹಾರಿಸ್ ಮುಕ್ಕ ಸೀಫುಡ್, ಎಸ್.ಎಂ ಮುಸ್ತಫಾ, ಭಾರತ್ ಇನ್ಫ್ರಾಟೆಕ್, ಕೋಶಾಧಿಕಾರಿ ಅಬ್ದುಲ್ ರವೂಫ್ ಪುತ್ತಿಗೆ ಉಪಸ್ಥಿತರಿದ್ದರು. ಟ್ಯಾಲೆಂಟ್ ರಿಸರ್ಚ್ ಫೌಂಡೇಶನ್ನ ಅಧ್ಯಕ್ಷ ರಿಯಾಝ್ ಕಣ್ಣೂರು ಸ್ವಾಗತಿಸಿದರು. ನಂಡೆ ಪೆಂಙಳ್ ಪ್ರಚಾರ ಮುಖ್ಯಸ್ಥ ರಫೀಕ್ ಮಾಸ್ಟರ್ ಪ್ರಸ್ತಾವನೆಗೈದರು. ಟ್ಯಾಲೆಂಟ್ ರಿಸರ್ಚ್ ಫೌಂಡೇಶನ್ನ ಪ್ರಧಾನ ಕಾರ್ಯದರ್ಶಿ ಡಿ ಅಬ್ದುಲ್ ಹಮೀದ್ ಕಣ್ಣೂರು ಕಾರ್ಯಕ್ರಮ ನಿರೂಪಿಸಿದರು. ಹಕೀಮ್ ಬಜಾಲ್ ಸಹಕರಿಸಿದರು. ಈವರೆಗೆ ನಂಡೆ ಪೆಂಙಳ್ ಅಭಿಯಾನದಡಿ 370 ಯುವತಿಯರ ಮದುವೆಗೆ ಸಹಕರಿಸಲಾಗಿದೆ. ಅದರಲ್ಲೂ 40 ವರ್ಷ ಮೇಲ್ಪಟ್ಟು 12 ಮಹಿಳೆಯರು ನಮ್ಮ ಫಲಾನುಭವಿಗಳಾಗಿದ್ದು, ಇನ್ನೂ ಪ್ರಾಯ 30 ಮೀರಿದ ನೂರಾರು ಯುವತಿಯರು ಮದುವೆಯಾಗದೆ ಬಾಕಿಯಾಗಿದ್ದಾರೆ. ಆದುದರಿಂದ ಈ ಯೋಜನೆಯ ಮುನ್ನಡೆಗೆ ತಮ್ಮೆಲ್ಲರ ಸಹಾಯ, ಸಹಕಾರ ನೀಡುವಂತೆ ನಂಡೆ ಪೆಂಙಳ್ ಅಭಿಯಾನದ ಅಧ್ಯಕ್ಷ ಹಾಜಿ ಬಿ.ಎಂ. ಮುಮ್ತಾಝ್ ಅಲಿ ವಿನಂತಿಸಿದ್ದಾರೆ. ಬ್ಯಾಂಕ್ ಖಾತೆ ವಿವರ ಆಸರೆ ವಿಮೆನ್ಸ್ ಫೌಂಡೇಶನ್, ಖಾತೆ ಸಂಖ್ಯೆ : 02392010027560 IFSC CODE: CNRB0010239 ಹೆಚ್ಚಿನ ಮಾಹಿತಿಗಾಗಿ : 9845365555, 9844773906 ಸಂಪರ್ಕಿಸಲು ಪ್ರಕಟನೆ ತಿಳಿಸಿದೆ.